De hadde nemlig ved flere anledninger merket at knotten trakk seg mot kulegrillen som ga fra seg ettervarme. Det var da de kom på tanken om å grille på nytt. Metoden deres fungerer slik at kullet i grillen legges som en ring, og på den måten holder varmen seg på innsiden av grillen i lang tid. Det er Västerbottens-Kuriren som skriver dette.

- Vi bestemte oss for å teste det. Vi hadde til og med matolje på lokket, jeg vet ikke om det gjorde noen forskjell, men knotten satte seg i hvert fall fast, sier Rosenberg til avisa.

Når de senere skulle se på grillen ble de møtt av et hav av knott som satt fast på lokket til grillen.

- Det fungerte helt hinsides bra. Det var flere lag med knott på grillen, og det lå til og med knott rundt grillen som hadde falt ned. Vi ble helt overlykkelige, forklarer hun videre.

På sosiale medier har fellen tatt helt av, og paret håper nå at flere tar i bruk metoden for å få knottfrie sommerkvelder.